|  |
| --- |
| Številka: 007-19/2024/15 |
| Ljubljana, 27. 5. 2024 |
| EVA: 2024-2570-0007 |
| **GENERALNI SEKRETARIAT VLADE REPUBLIKE SLOVENIJE**Gp.gs@gov.si |
| **ZADEVA: Novo gradivo št. 1: Uredba o spremembah in dopolnitvah Uredbe o načinu določanja in obračunavanja prispevkov za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije – predlog za obravnavo** |
| **1. Predlog sklepov vlade:** |
| Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) in 17. člena Zakona o spodbujanju rabe obnovljivih virov energije (Uradni list RS, št. 121/21, 189/21 in 121/22 – ZUOKPOE) je Vlada Republike Slovenije na ….... seji dne ……. sprejela: SKLEP1. Vlada Republike Slovenije je izdala Uredbo o spremembah in dopolnitvah Uredbe o načinu določanja in obračunavanja prispevkov za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije in jo objavi v Uradnem listu Republike Slovenije.

   Barbara Kolenko Helbl  generalna sekretarkaPriloga:* Uredba o spremembah in dopolnitvah Uredbe o načinu določanja in obračunavanja prispevkov za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije

Prejmejo:* Ministrstvo za finance;
* Služba Vlade Republike Slovenije za zakonodajo;
* Ministrstvo za okolje, podnebje in energijo.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Bojan Kumer, minister,
* mag. Tina Seršen, državna sekretarka,
* mag. Hinko Šolinc, generalni direktor Direktorata za energijo,
* dr. Tomislav Tkalec, vodja sektorja,
* Mira Žnidarič, sekretarka
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| **5. Kratek povzetek gradiva:** |
| Za prehod na novo metodologijo obračuna omrežnine je predhodno potrebno določiti tudi način določitve prispevka OVE in SPTE tako, da bodo končni odjemalci s prispevkom čim bolj enakomerno oziroma pravično obremenjeni. Ker elektrodistribucijska podjetja in sistemski operater potrebujejo dovolj časa za implementacijo in testiranje novega obračuna prispevka, mora biti prispevek OVE in SPTE določen pred uveljavitvijo nove omrežnine.V novem gradivu št. 1 je predlog uredbe lektoriran. |
| **6. Presoja posledic za:** |
| a) | javnofinančna sredstva nad 40.000 EUR v tekočem in naslednjih treh letih | NE |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | DA |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| **7.a Predstavitev ocene finančnih posledic nad 40.000 EUR:** |

|  |
| --- |
| **I. Ocena finančnih posledic, ki niso načrtovane v sprejetem proračunu** |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| **II.a Pravice porabe za izvedbo predlaganih rešitev so zagotovljene:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| **SKUPAJ** |  |  |
| **II.b Manjkajoče pravice porabe bodo zagotovljene s prerazporeditvijo:** |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| **SKUPAJ** |  |  |
| **II.c Načrtovana nadomestitev zmanjšanih prihodkov in povečanih odhodkov proračuna:** |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| **SKUPAJ** |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| **7.b Predstavitev ocene finančnih posledic pod 40.000 EUR:**(Samo če izberete NE pod točko 6.a.)**Kratka obrazložitev**Po podatkih družbe BORZEN, ki je operativni izvajalec podporne sheme, se je na enotnem računu tekom izvajanja nove sheme od leta 2016 dalje zbralo preko 380 mio EUR presežka iz naslova zbranih sredstev za podpore (vir sredstev je tudi prispevek za zagotavljanje podpor proizvodnji energije v soproizvodnji z visokim izkoristkom in iz obnovljivih virov energije). S predmetno spremembo je pričakovana okvirno enaka obremenitev končnih odjemalcev, pri čemer bo zaradi združevanja več odjemnih skupin v uporabniške skupine skladno z novo metodologijo za obračunavanja omrežnine lahko prišlo do malenkostnih razlik glede na prej določen način obračunavanja prispevkov. Sprememba določitve prispevka OVE in SPTE bo enotnemu računu na letnem nivoju skladno z Dolgoročnim časovnim načrtom (DČN OVE) doprinesla okvirno enako višino sredstev kot doslej.Sprejem Uredbe ne bo imel posledic na državni proračun in druga javnofinančna sredstva. |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: **NE**
* Združenju občin Slovenije ZOS: **NE**
* Združenju mestnih občin Slovenije ZMOS: **NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
| Gradivo je bilo objavljeno na e-demokraciji in obvestilo na portalu Energetika. |
| Datum objave: 14. 3. 2024Upoštevani so bili:* v celoti,
* večinoma,
* **delno,**
* niso bili upoštevani.

V javni obravnavi so prispele pripombe s strani GIZ distribucije električne energije, SŽ – Infrastruktura d.o.o. in Trgovinske zbornice Slovenije. Ministrstvo je pripombo pregledalo in obravnavalo. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  mag. Tina Seršen DRŽAVNA SEKRETARKA |

**PREDLOG**

 **(EVA** **2024-2570-0007)**

Na podlagi 17. člena Zakona o spodbujanju rabe obnovljivih virov energije (Uradni list RS, št. 121/21, 189/21 in 121/22 – ZUOKPOE) Vlada Republike Slovenije izdaja

**Uredbo**

**o spremembah in dopolnitvah** **Uredbe o načinu določanja in obračunavanja prispevkov za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije**

**1. člen**

V Uredbi o načinu določanja in obračunavanja prispevkov za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije (Uradni list RS, št. 184/21, 84/22, 86/22, 112/22, 66/23, 73/23 in 116/23) se v celotnem besedilu besedi »odjemna skupina« v vseh sklonih in številih nadomestita z besedama »uporabniška skupina« v ustreznem sklonu in številu.

**2. člen**

V 2. členu se doda nova prva alineja, ki se glasi:

»– obračunska moč za namen izračunavanja prispevka za končne odjemalce električne energije pomeni:

a) dogovorjeno obračunsko moč časovnega bloka 1 v višji sezoni ali časovnega bloka 2 v nižji sezoni za končne odjemalce električne energije, ki se jim evidentirajo 15-minutne meritve prevzete električne energije v skladu z metodologijo za obračunavanje omrežnine;

b) obračunsko moč, ki se v skladu z metodologijo za obračunavanje omrežnine uporablja za obračun omrežnine za končne odjemalce električne energije, ki se jim ne evidentirajo 15-minutne meritve prevzete električne energije.«.

Dosedanje prva do četrta alineja postanejo druga do peta alineja.

**3. člen**

V 6. členu se prvi in drugi odstavek spremenita tako, da se glasita:

»(1) Višina prispevka za zagotavljanje podpor proizvodnji električne energije iz obnovljivih virov energije in v soproizvodnji z visokim izkoristkom se izraža s ponderjem uporabniške skupine, ki odraža delež porabe električne energije posamezne uporabniške skupine v skupni porabi končnih odjemalcev in obremenitev posameznih kategorij uporabniških skupin končnih odjemalcev električne energije s prispevkom.

(2) Za posamezne kategorije uporabniških skupin končnih odjemalcev električne energije se določijo naslednje vrednosti ponderjev:

|  |  |  |
| --- | --- | --- |
| Zap. št. | Uporabniška skupina  | Vrednost ponderja uporabniške skupine – τose |
| 1. | Gospodinjski odjemalci, priključeni na NN izvod nazivne napetosti 400/230 V | 0,49756 |
| 2. | Ostali odjem brez merjenja moči, priključen na NN izvod nazivne napetosti 400/230 V | 0,79159 |
| 3. | Ostali odjem s priključno močjo nad 43 kW, priključen na NN izvod nazivne napetosti 400/230 V | 1,40677 |
| 4. | Odjemalci, priključeni na NN na zbiralnici NN v transformatorski postaji SN/NN | 1,57330 |
| 5. | Odjemalci, priključeni na SN izvod nazivne napetosti 35, 20 in 10 kV | 2,20724 |
| 6. | Odjemalci, priključeni na SN na zbiralnici SN v razdelilni transformatorski postaji VN/SN | 2,84064 |
| 7. | Odjemalci, priključeni na VN izvod nazivne napetosti 400, 220 in 110 kV | 1,90626 |

kjer je:

VN – visoka napetost,

SN – srednja napetost,

NN – nizka napetost.«.

V tretjem in četrtem odstavku se besedilo »iz 15. in 16. točke« nadomesti z besedilom »iz 1. in 2. točke«.

Peti odstavek se spremeni tako, da se glasi:

»(5) Končnim odjemalcem električne energije iz tretjega in prejšnjega odstavka se določijo naslednje vrednosti ponderjev:

|  |  |  |
| --- | --- | --- |
| Zap. št. | Uporabniška skupina  | Vrednost ponderja uporabniške skupine – τose |
| 3. | Ostali odjem s priključno močjo nad 43 kW, priključen na NN izvod nazivne napetosti 400/230 V | 0,42203 |
| 4. | Odjemalci, priključeni na NN na zbiralnici NN v transformatorski postaji SN/NN | 0,47199 |
| 5. | Odjemalci, priključeni na SN izvod nazivne napetosti 35, 20 in 10 kV | 0,66217 |
| 6. | Odjemalci, priključeni na SN na zbiralnici SN v razdelilni transformatorski postaji VN/SN | 0,85219 |
| 7. | Odjemalci, priključeni na VN izvod nazivne napetosti 400, 220 in 110 kV | 0,57188 |

kjer je:

VN – visoka napetost,

SN – srednja napetost,

NN – nizka napetost.«.

**4. člen**

V 7. členu se v drugem odstavku besedilo:

»∑*P*oL ocenjena letna obračunska moč«

nadomesti z besedilom:

»∑*P*oL uteženo povprečje ocenjene letne obračunske moči časovnega bloka 1 in časovnega bloka 2«.

**5. člen**

V 8. členu se četrti odstavek spremeni tako, da se glasi:

»(4) Individualnim in skupnostnim samooskrbnim končnim odjemalcem iz 1. točke preglednice iz drugega odstavka 6. člena te uredbe se prispevek za zagotavljanje podpor proizvodnji energije v soproizvodnji z visokim izkoristkom in iz obnovljivih virov energije odjemalcem obračuna na razliko med obračunsko močjo iz 2. člena te uredbe in priključno močjo naprave za samooskrbo (v primeru individualne samooskrbe) ali deležem priključne moči naprave za samooskrbo, ki odpade na odjemalca v skladu s ključem delitve proizvodnje (v primeru skupnostne samooskrbe). Če priključna moč ali delež priključne moči naprave za samooskrbo ni celo število, se zaokroži na celo število tako, da se vsak začet kilovat (kW) zaokroži navzgor. Če je razlika iz prvega stavka tega odstavka negativna, odjemalec prispevka ne plača.«.

**PREHODNA IN KONČNA DOLOČBA**

**6. člen**

**(prehodna določba)**

Ne glede na način izračuna prispevka iz spremenjenega drugega odstavka 7. člena in četrtega odstavka 8. člena uredbe za končne odjemalce iz 1. točke preglednice iz drugega odstavka 6. člena uredbe vrednost prispevka na kW obračunske moči za zagotavljanje podpor proizvodnji električne energije v soproizvodnji z visokim izkoristkom in iz obnovljivih virov energije znaša 0,00000 EUR/kW do 31. decembra 2024.

**7. člen**

**(začetek veljavnosti)**

Ta uredba začne veljati naslednji dan po objavi v Uradnem listu Republike Slovenije, uporabljati pa se začne 1. julija 2024.

Št.

Ljubljana,

EVA 2024-2570-0007

Vlada Republike Slovenije

 dr. Robert Golob

 predsednik

**OBRAZLOŽITEV ČLENOV:**

**K 1. členu**

Predlog člena za prehod na novo metodologijo za obračunavanje omrežnine, ki je določena v Aktu o metodologiji za obračunavanje omrežnine za elektrooperaterje (v nadaljnjem besedilu: nova metodologija), v celotni uredbi določa nov izraz za odjemno skupino, to je uporabniška skupina, ki je skupina, v katero se glede na mesto priključitve razvrščajo uporabniki sistema za potrebe obračuna uporabe sistema električne energije.

**K 2. členu**

Z namenom spodbujanja aktivnega odjema in ustrezne uporabe elektroenergetskega omrežja je v skladu z novo metodologijo za obračunavanje omrežnine obračunska moč določena glede na vnaprej dogovorjeno obračunsko moč in presežno obračunsko moč. Dogovorjeno obračunsko moč za posameznega končnega odjemalca določi elektrooperater vnaprej za posamezno koledarsko leto, in sicer za posamezen časovni blok v višji in nižji sezoni, ki je določena z novo metodologijo. Za namen določitve in obračunavanja prispevkov za zagotavljanje podpor proizvodnji električne energije OVE in SPTE se uporabi dogovorjena obračunska moč časovnega bloka 1 v višji sezoni in časovnega bloka 2 v nižji sezoni za tiste odjemalce, ki se jim evidentirajo 15-minutne meritve, in obračunska moč, ki se uporablja za tiste odjemalce, ki se jim ne evidentirajo 15-minutne meritve.

**K 3. členu**

V predlogu člena se opredeli kriterij razporeditve ponderjev med uporabniškimi skupinami, ki temelji na deležu porabe električne energije posamezne uporabniške skupine v skupni porabi končnih odjemalcev. Člen dodatno k novi metodologiji za obračunavanje omrežnine, v kateri je določenih pet uporabniških skupin, razčleni uporabniško skupino 0 na tri skupine. Ločitev omogoča pri določitvi ponderja posebno obravnavo posameznih skupin končnih odjemalcev, še posebej v primeru opredelitve ločene uporabniške skupine za gospodinjske odjemalce, ki so zaradi kriznih razmer lahko deležni določenih odpustkov za plačilo prispevka. Skupaj je torej po novem za namen obračunavanja prispevka določenih sedem uporabniških skupin. Za vsako uporabniško skupino se opredelijo nove vrednosti ponderjev, pri čemer so za elektrointenzivna podjetja v skladu s priglašeno podporno shemo določeni odpustki pri obračunavanju prispevka. Za te končne odjemalce se nova vrednost ponderja določi kot 30 odstotkov vrednosti osnovne vrednosti ponderja uporabniške skupine.

**K 4. členu**

V skladu z novo metodologijo obračunavanja omrežnine se za izračun povprečnega prispevka na kW spremeni formula letne obračunske moči, ki je določljiva iz podatkov o dogovorjenih močeh končnih odjemalcev v časovnem bloku 1 (obdobje višje sezone) in časovnem bloku 2 (obdobje nižje sezone).

**K 5. členu**

Zaradi spodbujanja individualne in skupnostne samooskrbe po obstoječem sistemu samooskrbe (netmetering) po Uredbi o samooskrbi z električno energijo iz obnovljivih virov energije (Uradni list RS, št. 17/19, 197/20 in 121/21 – ZSROVE) in tudi po novem sistemu samooskrbe po Uredbi o samooskrbi z električno energijo iz obnovljivih virov energije (Uradni list RS, št. 43/22) se samooskrbnim gospodinjskim končnim odjemalcem določi prilagojen način obračunavanja prispevka. V skladu z novo Uredbo o samooskrbi z električno energijo iz obnovljivih virov energije (Uradni list RS, št. 43/22) je prilagojen način obračunavanja prispevka OVE in SPTE sicer že določen v četrtem odstavku 10. člena, vendar se zaradi spremenjene metodologije za obračunavanje omrežnine za gospodinjske samooskrbne odjemalce v tem členu to ureja posebej. Hkrati se to ureja tudi za že obstoječe samooskrbne odjemalce, ki po Uredbi o samooskrbi z električno energijo iz obnovljivih virov energije (Uradni list RS, št. 17/19, 197/20 in 121/21 – ZSROVE) nimajo prilagojenega načina obračunavanja prispevka. Tem odjemalcem se bo zaradi novega načina obračunavanja omrežnine lahko omrežnina povečala in zato se s tem prepreči dodatna obremenitev tistih gospodinjstev, ki bi poleg omrežnine in zaradi obračunavanja prispevkov plačevali še več.

**K 6. členu**

Ne glede na določbe prejšnjega člena, ki določa prilagojen način obračunavanja omrežnine za samooskrbne gospodinjske odjemalce, se s tem členom začasno ureja oprostitev plačevanja prispevka za vse gospodinjske odjemalce. Gre za vsebino, ki je že veljavna v skladu s četrtim odstavkom 8. člena veljavne uredbe, vendar se zaradi novega prejšnjega člena in začasne narave ukrepa oprostitve prispevka le gospodinjskim odjemalcem, med katerimi so lahko tudi samooskrbni odjemalci, to na novo opredeli v prehodni določbi.

**K 7. členu**

Člen določa začetek veljavnosti in začetek uporabe uredbe, ki je v skladu z začetkom obračunavanja omrežnine po novi metodologiji. Uredba mora začeti veljati prej, da bodo lahko elektrodistribucijska podjetja in sistemski operater pravočasno pripravili ustrezne programske rešitve za obračunavanje prispevka.